Kiisa avariireservelektrijaam

Kiisa avariireservelektrijaamad (lühemalt Kiisa elektrijaamad) on kaks elektrijaama Harju maakonnas Saku vallas Kiisal. 

Avariielektrijaamana töötavad need vaid võrguhäirete või ebapiisava võimsuse korral ning ei osale igapäevasel elektriturul. Elektrijaamasid omab ja juhib Eesti põhivõrguettevõtja Elering. 

Elektrijaamad rajas Wärtsilä ja valmisid vastavalt 2013 novembris ja 2014 juunis. Jõuallikad on Wärtsilä 20V34DF mootorid, mille peamine kütus on maagaas ja tagavarakütus diisel.Allar Viivik: "Kiisal valmis teine reservelektrijaam". Harju Elu, 11. juuli 2014 (vaadatud 21.07.2019) Esimese jaama võimsus on 110 MW ja teise 140 MW, andes koguvõimsuse 250 MW, mis plaani järgi katab kuuendiku Eesti energia vajadusest ehk näiteks kogu Tallinna vajaduse.

2025. aastal valmib jaama kõrvale ka suur akupark."Evecon rajab koos prantslastega Harjumaale Euroopa võimsaima akupargi" ERR, 17. november 2023

Viited

Kategooria:Eesti soojuselektrijaamad
Kategooria:Saku vald